Niinistön etumatka muihin presidentti­ehdokkaisiin ”järkyttävän” suuri – Tutkija: Moni puolue näyttää epäuskottavalta, kun edes enemmistö kannattajista ei ole oman ehdokkaan takana

Sauli Niinistön kannatus tasavallan presidentiksi on omaa luokkaansa. 68 prosenttia suomalaisista äänestäisi Niinistöä ensimmäisellä kierroksella, jos vaalit järjestettäisiin nyt.

Presidentinvaaleihin on vielä yli neljä kuukautta aikaa, mutta tasavallan presidentin Sauli Niinistön etumatka näyttää tällä hetkellä todella suurelta.

Jos vaalit järjestettäisiin nyt, Niinistö nousisi presidentiksi jo ensimmäisen kierroksen jälkeen 68 prosentin äänisaaliilla. HS:n gallupin mukaan selvänä kakkosena mutta kaukana Niinistöstä olisi vihreiden Pekka Haavisto 13 prosentilla. Laura Huhtasaari (ps) ja Tuula Haatainen (sd) saisivat 3 prosentin kannatuksen.